Draft:Μαρία Μπουτζέτη

Βιογραφικά στοιχεία
Η Μαρία Μπουτζέτη γεννήθηκε στη Θεσσαλονίκη και κατάγεται από το Λιβάδι Ελασσόνας. Είναι απόφοιτος του τμήματος «Επικοινωνίας και Μέσων Μαζικής Ενημέρωσης» του Πανεπιστημίου Αθηνών και έλαβε το μεταπτυχιακό δίπλωμά της στα «Ψηφιακά Αλληλεπιδραστικά Μέσα» με βαθμό άριστα από το ίδιο πανεπιστήμιο. Κατέχει διδακτορικό δίπλωμα «Πολιτικής Επικοινωνίας στα Μέσα Κοινωνικής Δικτύωσης» και είναι σύμβουλος Στρατηγικής και Επικοινωνίας στο Πανεπιστήμιο Αθηνών. Στο πλαίσιο της διδακτορικής διατριβής της δημιούργησε ένα καινοτόμο μοντέλο πολιτικής επικοινωνίας το οποίο έχει ως επίκεντρο το άτομο.

Έχει συγγράψει την συλλογή δοκιμίων με τίτλο «Τι έχουν πάθει οι λέξεις; Συναρμολογώντας την εποχή» που διαπραγματεύεται τη δημόσια ζωή, τις κοινωνικές παθογένειες και τις δυνατές διεξόδους, τις μεταβολές που επέφεραν τα social media στην ιδιωτική και δημόσια επικοινωνία, το διαδίκτυο και τη δημόσια ζωή. Επίσης αρθρογραφεί σε ηλεκτρονικά και έντυπα μέσα.

Μεγάλωσε σε ένα έντονα πολιτικοποιημένο οικογενειακό περιβάλλον. Ο παππούς της ήταν πρόεδρος της Ένωσης Κέντρου του Νομού Ημαθίας και συνεργάτης του Γεωργίου Παπανδρέου.

Δραστηριοποιείται στον τομέα της πολιτικής επικοινωνίας ως ελεύθερη επαγγελματίας και έχει συνεργαστεί με εταιρείες Στρατηγικής Επικοινωνίας για τον σχεδιασμό πολιτικών εκστρατειών και επικοινωνιακής στρατηγικής. τα τελευταία 10 χρόνια.

Ήταν υποψήφια ευρωβουλευτής με το ΠΑΣΟΚ - Κίνημα Αλλαγής στις Ευρωεκλογές της 9ης Ιουνίου του 2024.

Πολιτικές θέσεις
Η Μαρία Μπουτζέτη τοποθετείται πολιτικά στο χώρο της Κεντροαριστεράς και εκφράζεται πολιτικά από το ΠΑΣΟΚ.

Πιστεύει ότι η Ευρωπαϊκή Ένωση πρέπει να συμβάλλει περαιτέρω στην μείωση της ανεργίας, στην βελτίωση της καθημερινότητας και στη δημιουργία προοπτικής για τους νέους. Επίσης πιστεύει ότι η άνοδος των ευρωπαίων σοσιαλιστών μπορεί να παίξει καταλυτικό ρόλο στην προώθηση κοινωνικά δίκαιων πολιτικών.